Բուզանդի փողոցի վտարված, վտարվող եւ վտարման ենթակա բնակիչների բողոքի վերջին ալիքը արդեն մի քանի օր է, ինչ անհարմարություններ է ստեղծում իշխանությունների համար: Բնակիչները բարիկադներ են փորձում կառուցել, իշխանությունները ստիպված են լինում բուլդոզերներով քանդել դրանք, ոստիկանություն ուղարկել, հերթապահություն սահմանել, որ նոր բարիկադներ չկառուցեն: Դե, ինքներդ եք հասկանում՝ սահմանադրական բարեփոխումների քննարկումներ, Կենտրոնի թաղապետի ընտրություններ եւ այլն: Ու թերեւս հենց այս անհարմարություններով էր պայմանավորված, որ երեկ ասուլիս հրավիրեց Երեւանի ներդրումային ծրագրերի իրականացման գրասենյակի տնօրեն Կարեն Դավթյանը: